Diari Oficial de la Generalitat Valenciana


Sumari del DOGV 9230, del 07-12-2021 (2021/12137)

RESOLUCIÓ d'1 de desembre de 2021, del conseller d'Economia Sostenible, Sectors Productius, Comerç i Treball, per la qual es resol la concessió de les ajudes previstes en el Decret 64/2021, del Consell, de 14 de maig, d'aprovació de les bases reguladores de concessió directa d'ajudes extraordinàries a les administracions locals valencianes en matèria de comerç i artesania per a pal·liar els efectes de la Covid-19. Expedient tipus CMBONO.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9230

Data del DOGV
:   07-12-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/12167


Data del document
:   01-12-2021

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ d'1 de desembre de 2021, del conseller d'Economia Sostenible, Sectors Productius, Comerç i Treball, per la qual es resol la concessió de les ajudes previstes en el Decret 64/2021, del Consell, de 14 de maig, d'aprovació de les bases reguladores de concessió directa d'ajudes extraordinàries a les administracions locals valencianes en matèria de comerç i artesania per a pal·liar els efectes de la Covid-19. Expedient tipus CMBONO. [2021/12755]  
Vist el Decret 64/2021, del Consell, de 14 de maig, d'aprovació de les bases reguladores de concessió directa d'ajudes extraordinàries a les administracions locals valencianes en matèria de comerç i artesania per a pal·liar els efectes de la Covid-19 (DOGV 9089, 21.05.2021), han tingut entrada en la Conselleria d'Economia Sostenible, Sectors Productius, Comerç i Treball, determinades sol·licituds d'aquestes ajudes.  
  
Vistos els informes dels òrgans instructors de data 8 de novembre de 2021 d'acord amb l'article 9 del Decret 64/2021, del Consell, de 14 de maig, i de conformitat amb aquests antecedents i de la competència atribuïda per l'article 11 de l'esmentat Decret que estableix l'òrgan competent per a l'atorgament de les ajudes, resolc:  
  
  
Primer  
Concedir les ajudes que es recullen en l'annex I d'aquesta resolució, per un import total d'1.022.545,86 euros, per a incentivar accions promocionals al consum en el comerç local, per a despeses corrents relacionades amb l'activitat comercial i artesana derivades de la crisi de la Covid-19, per a les ajudes a establiments comercials i artesans així com les despeses corrents relacionades amb l'activitat de mercats municipals i mercats de venda no sedentària, a què fa referència l'article primer del Decret 64/2021, del Consell, de 14 de maig, d'aprovació de les bases reguladores de concessió directa d'ajudes extraordinàries a les administracions locals valencianes en matèria de comerç i artesania per a pal·liar els efectes de la Covid-19.  
En aplicació del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, les ajudes regulades en aquest decret no estan subjectes a l'article 107.1 del Tractat de Funcionament de la Unió Europea, atés que no suposen l'exercici d'una activitat econòmica en el sentit d'oferta de béns i serveis destinada a la consecució d'un benefici, ni suposen un avantatge econòmic a favor d'entitats que puguen falsejar la competència en els intercanvis comercials entre els estats membres.  
  
Segon  
Les ajudes es finançaran amb càrrec a l'aplicació pressupostària 16.98.79.791.24.268.19, línia de subvenció de concessió directa S0565, «Entitats locals. Despeses foment del comerç detallista (bons de comerç). Despeses Covid-19», de l'exercici pressupostari 2021, amb una dotació total de 5.000.000,00 euros.  
  
Tercer  
L'incompliment de les obligacions i condicions imposades en l'article 13 del Decret 64/2021 donarà lloc a l'obligació de reintegrar, totalment o parcialment, les quantitats percebudes, així com l'exigència de l'interés de demora des de la data del pagament de la subvenció fins que s'acorde la procedència del reintegrament d'aquesta en els termes establits en l'article 14 de l'esmentat Decret 64/2021.  
L'import de la subvenció no podrà ser destinat a finalitat ni activitat diferent d'aquella per a la qual es concedeix, i l'incompliment obligarà a la devolució dels fons percebuts.  
  
Quart  
Denegar les ajudes a les sol·licitants que s'assenyalen en l'annex II d'aquesta resolució, pels motius que s'especifiquen.  
  
Contra la present resolució, que posa fi a la via administrativa, podrà interposar-se, potestativament, recurs de reposició davant el mateix òrgan que l'ha dictada, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, en el termini d'un mes a comptar des de l'endemà de la publicació, o bé recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de la publicació, d'acord amb el que estableixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 1 de desembre de 2021.- El conseller d'Economia Sostenible, Sectors Productius, Comerç i Treball: Rafael Climent González.